Tsybulenkon ura huipulla oli pitkä. 188-senttinen ja 101-kiloinen Tsybulenko oli maailmantilaston kakkonen jo vuonna 1950 tuloksella 73,37. Helsingin olympialaisissa Tsybulenko jäi neljänneksi tuloksella 71,72 häviten pronssimitalin Toivo Hyytiäiselle vain 17 sentillä. EM-Bernissä Tsybulenko oli niin ikään neljäs, häviten pronssimitalin jälleen suomalaiselle, tällä kertaa Soini Nikkiselle.